Kommissionens forordning (EF) nr. 1621/2003

af 16. september 2003

om ændring af forordning (EF) nr. 1503/2003 om fravigelse af forordning (EF) nr. 2342/1999 og Rådets forordning (EF) nr. 2529/2001 for så vidt angår udbetaling af forskud for oksekød og udbetalinger for fåre- og gedekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved forordning (EF) nr. 806/2003(2), særlig artikel 4, stk. 8 og artikel 6, stk. 7,

under henvisning til Rådets forordning (EF) nr. 2529/2001 af 19. december 2001 om den fælles markedsordning for fåre- og gedekød(3), særlig artikel 26, og

ud fra følgende betragtninger:

(1) I artikel 41 i Kommissionens forordning (EF) nr. 2342/1999 af 28. oktober 1999 om gennemførelsesbestemmelser for Rådets forordning (EF) nr. 1254/1999 om den fælles markedsordning for oksekød, for så vidt angår præmieordningerne(4), senest ændret ved forordning (EF) nr. 1473/2003(5), fastsættes regler for udbetaling af forskud.

(2) I artikel 6, stk. 1, i forordning (EF) nr. 2529/2001 fastsættes bestemmelser for udbetaling af præmier for moderfår og geder.

(3) For at producenter, der er blevet ramt af usædvanligt dårligt vejr i form af intens og langvarig tørke, kan bære den yderligere finansielle byrde som følge deraf, kan visse medlemsstater, ifølge Kommissionens forordning (EF) nr. 1503/2003(6), udbetale forskud på den særlige oksekødspræmie og ammekopræmien samt på betalingerne for moderfår og geder inden den 16. oktober 2003.

(4) Siden denne forordning blev vedtaget, har udviklingen vist, at producenterne i nogle spanske regioner også har lidt under tørken. Spanien bør derfor tilføjes på listen over medlemsstater i bilaget til forordning (EF) nr. 1503/2003.

(5) Det er med begrundelse i sund finansforvaltning nødvendigt, at de pågældende medlemsstater senest den 1. oktober 2003 meddeler Kommissionen, hvor store beløb de forventer at have udbetalt indtil senest 15. oktober 2003.

(6) Forordning (EF) nr. 1503/2003 bør ændres i overensstemmelse hermed.

(7) De i denne forordning fastsatte foranstaltninger er i overensstemmelse med udtalelser fra Forvaltningskomitéen for Oksekød og fra Forvaltningskomitéen for fåre- og gedekød -

UDSTEDT FØLGENDE FORORDNING:

Artikel 1

I forordning (EF) nr. 1503/2003 foretages følgende ændringer:

1) I artikel 1 tilføjes følgende stk. 5:

"5. De pågældende medlemsstater giver senest den 1. oktober 2003 Kommissionen meddelelse om de udbetalinger, jf. stk. 1, som de forventer at have foretaget senest 15. oktober 2003."

2) Bilaget erstattes med bilaget til nærværende forordning.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. september 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EUT L 122 af 16.5.2003, s. 1.

(3) EFT L 341 af 22.12.2001, s. 3.

(4) EFT L 281 af 4.11.1999, s. 30.

(5) EUT L 211 af 21.8.2003, s. 12.

(6) EUT L 216 af 28.8.2003, s. 23.

BILAG

"BILAG

>TABELPOSITION>"